Diari Oficial de la Generalitat Valenciana


Sumari del DOGV 7295, del 13-06-2014 (2014/5377)

Notificació del laude emés per la Junta Arbitral de Transports d'Alacant a l'empresa Incolume Logística, SL. Expedient número 077/13-A.
---------------------------------------------------------------------------------------------------------------------------------------

### Dades del document

Número de DOGV
:   7295

Data del DOGV
:   13-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5377


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant a l'empresa Incolume Logística, SL. Expedient número 077/13-A. [2014/5377]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposa els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Incolume Logística, SL, que s'ha dictat laude en l'expedient a què fa referència i com que no ha sigut possible la seua notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio. Parts. Reclamant: Helvetia Internacional Versicherung AG representada per Amparo Fernando Guerrero. Reclamat: Incolume Logística SL que no compareix a l'acte de la vista.  
A Alacant, 29 de maig de 2014 i a les 13.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 077/13-A, i es realitza la vista oral respecte de la reclamació següent: reclamació de danys. Incompareixença del demandat.  
  
Iniciada la vista oral pel president es comprova la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 29 de maig de 2014 per mitjà d'exposició en el tauler d'edictes de l'Ajuntament del seu últim domicili conegut, i publicació d'edicte en el Diari Oficial de la Comunitat Valenciana número 9.550, de 24 d'abril de 2014 i que consta en l'expedient.  
Concedida la paraula a la reclamant basa la seua reclamació en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la representada de la reclamant va contractar amb la reclamada la realització d'un servici de transport internacional amb càrrega a Elx (Espanya) i descàrrega a Lamone (Suïssa). Durant la realització del servici es va produir un robatori de la mercaderia, i es va reclamar la quantitat de 6.000,00 euros en concepte d'indemnització per la pèrdua ocasionada.  
Realitzades diverses gestions per al cobrament d'esta, este no s'ha realitzat, per això s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 6.000,00 euros euros, més els interessos legals.  
No hi ha més al·legacions i havent sigut debatuda la demanda, es dóna per conclosa la vista.  
S'apliquen els fonaments jurídics següents:  
1. Quant a la competència territorial, referida als transports realitzats, diu l'article 31.1 del CMR: Per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport, i b) Està situat el lloc en què el transportista es va fer càrrec de la mercaderia o el lloc designat per a l'entrega d'esta, i no es podrà triar més que estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/90) referida al transport nacional.  
  
2. La submissió, a més d'expressament pactada en el document CMR, és determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa a este l'art. 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol d'Ordenació dels Transports Terrestres: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haja d'haver-se iniciat la realització del servici o activitat contractat?.  
3. De les manifestacions realitzades en la vista es deduïx que, efectivament, la quantitat reclamada en esta demanda respon a la indemnització per pèrdua de la mercaderia, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda, interposada per Helvetia Internacional Versicherung AG, representada per Amparo Fernando Guerrero, contra Incolume Logística, SL, ja que dels fets relatats, documents probatoris i declaracions efectuades s'establix, que hi ha una responsabilitat per la pèrdua de la mercaderia.  
Per tot això Incolume Logística, SL, haurà d'abonar a Helvetia Internacional Versicherung, AG, la quantitat de sis mil euros (6.000,00 euros) més els interessos meritats a partir de la interposició d'esta demanda (22.11.2013) i la liquidació dels quals s'efectuarà en el moment de l'execució del present laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els mencionats terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
Alacant, 6 de juny de 2014.- El president de la Junta Arbitral de Transports d'Alacant: Luis Felipe Suárez Jorcano.